SET ปิดเช้าบวก 1 จุด รับแรงหนุน “กลุ่มพลังงาน” หลังราคาน้ำมันขึ้น
SET ปิดเช้าบวก 1 จุด รับแรงหนุน “กลุ่มพลังงาน” หลังราคาน้ำมันขึ้น และได้แรงประคองจากกลุ่มโรงไฟฟ้า IPP ส่วนบ่ายนี้ตลาดฯคงจะแกว่งไซด์เวย์ โดยมีแนวรับ 1,640-1,630 แนวต้าน 1,654-1,660 จุด
23 พ.ย. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ โดย Dollar Index แข็งค่าขึ้น และอัตราผลตอบแทนพันธบัตร (Bond yield) ปรับตัวขึ้น หลังประธานาธิบดีโจ ไบเดนตัดสินใจเสนอชื่อนายเจอโรม พาวเวล ให้ดำรงตำแหน่งประธานธนาคารกลางสหรัฐ (เฟด) เป็นสมัยที่ 2
นอกจากนี้ราคาน้ำมันก็ปรับตัวขึ้นด้วยทำให้ไปช่วยหนุนหุ้นในกลุ่มพลังงาน อีกทั้งตลาดบ้านเรายังได้แรงประคองจากกลุ่มโรงไฟฟ้า IPP ด้วย ด้านตลาดหุ้นในภูมิภาคเอเชียเช้านี้แกว่ง Sideway Down โดยกลุ่มอุตสาหกรรมเทคโนโลยีมีการพักฐานตามสหรัฐฯ พร้อมให้ติดตามตัวเลขเงินเฟ้อของสหรัฐฯในคืนนี้ และรอดูถ้อยแถลงของประธานเฟดสมัยที่ 2 ส่วนบ้านเราให้ติดตามปัจจัยการเมือง
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,640-1,630 จุด ส่วนแนวต้าน 1,654-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
TRUE มูลค่าการซื้อขาย 2,706.92 ล้านบาท ปิดที่ 4.80 บาท เพิ่มขึ้น 0.04 บาท
ADVANC มูลค่าการซื้อขาย 1,757.92 ล้านบาท ปิดที่ 213.00 บาท เพิ่มขึ้น 4.00 บาท
KBANK มูลค่าการซื้อขาย 1,693.37 ล้านบาท ปิดที่ 145.00 บาท ลดลง 2.00 บาท
BANPU มูลค่าการซื้อขาย 1,399.20 ล้านบาท ปิดที่ 11.00 บาท เพิ่มขึ้น 0.20 บาท
TU มูลค่าการซื้อขาย 1,349.52 ล้านบาท ปิดที่ 19.40 บาท ลดลง 0.70 บาท